تحية نضالية و خالصة لطلبة الطب، بهاد الأحتجاجات كنعترف بيهوم ابطال ديال بصح حيت مدايرينش مظاهرة على زيادة فالاجور و لا إسقاط التعاقد بحال ي وحدين لي كيفكرو تقريبا غير فراسهوم...و إنما هاد المرة  طلبة الطب كيطالبو بواحد الحاجة لي هي جد جد مهمة و هي الرفع من جودة التعليم و لي الصراحة خاص حتى طلبة الهندسة ينضمو لهاد النضال حيت حتى المهندس ملي كيسالي خمس سنين كيكتشف بلي معارف والو و المنهج ولا المقرر لي قراه بعيد كل البعد على ما هو في الواقع...و فهاد السياق تفرجت لواحد اللايف ديال الصحفي مع شي طلبة د الطب واحد الفكرة ساذجة قالها " نتوما ملي طلعتو تقراو فكلية الطب وليتو كتقولو ليهوم ماشي هكا خاصكوم تقريونا واش غتعرفو حسن من الاساتذة الكبار و ليبروفيسور.."...فهنا بالصراحة بان مقاري والو معارف والو و مثال بسيط على غباء دوك الاساتذة لكبار و ليبروفيسور لي كيتعنى بيهوم هاد الصحفي انهم دايرين الطب يتقرا ف ست سنوات و هادو زعما لي كيديرو مقررات و مناهج لاطباء المستقبل فغالبا يا إما البروفيسور هبيل يا إما مكاين لا بروفيسور لا والو و غير الوزارة من عندها دايرة ليهوم ست سنوات و شي منهج يسلكو بيه باش تنقص عليها فصرف الأموال........و هاد القضية ديال المقرر ديجا دويت عليه و قلت بلي المغرب خدام بمقرر من 1998 فجميع الكليات و المدارس و المعاهد...و الطلبة د الطب طالبو بواحد الحاجة لي حساسة بزااف و هاد المرة مطالبوش بالفلوس باش دغيا يسكتهوم بشي زيادة ديال 1% هاداشي لي دايرينو راه على قبل المواطن البسيط لي كيموت  غير حيت الطبيب معارفش اشمن مرض عندو....لذلك كنجدد الطلب ديالي للطلبة المهندسين و بلا مديرو فيها بلي ماخصكوم خير حيت نتا عارف و انا عارف بلي  ما مهندس ما والو مقارنة مع بزاف د الحوايج حيت غالبا ملي كتسالي كتنوض دير des formations خرين باش تواكب و هذا دليل ان داك المقرر لي قرتيه منفعك بوالو 
تحية نضالية